Namtokčatrakano nacionalinis parkas

Namtokčatrakano nacionalinis parkas () – nacionalinis parkas šiaurės Tailande, Fitsanuloko provincijoje. Parkas įkurtas 1987 m. lapkričio 2 d.

Vieta 
Parkas užima 543,00 km² ir apima Čatrakano (Chat Trakan) ir Nakhonthajo (Nakhon Thai) apylinkes, 65 km į šiaurės rytus nuo provincijos centro Fitsanuloko.

Flora ir fauna 
Namtokčatrakano nacionaliniame parke vyrauja drėgni visžaliai ir mišrūs miškai.
Iš retų augalų parke sutinkama: stambiavaisis koralmedis (Pterocarpus macrocarpus), puošnioji šorėja (Shorea roxburghii), rudoji šorėja, aukštasis sparnenis (Dipterocarpus alatus), briaunotasis sparnūklis (Anisoptera costata), tankiažiedis ąžuolūnas (Lithocarpus densiflorus), vietinis mangas, bei įvairūs bambukai.

Parke gyvena: Indijos muntjakas, šernas, bankivinė višta, javinis elniukas, dvispalvė ratufa (Ratufa bicolor), Tupaia belangeri ir kt., sutinkama daugiau paukščių, roplių.

Įžymiausios vietos 
 Čatrakano (Chat Trakan) krioklys().
 Khaokradanlekas (Khao Kradan Lek arba Pha Kradan Lek). Apie 3 km į pietus nuo parko administracijos esanti uola su išlikusiais pirmykščių žmonių piešiniais.

Išnašos

Nuorodos 
 Parko svetainė 
 Tailando nacionaliniai parkai 

Tailando nacionaliniai parkai